Vyhodnotenie medzirezortného pripomienkového konania

	Návrh na zrušenie  úlohy C.1. a C.2. z uznesenia vlády SR č. 169 zo dňa 21. 2. 2001  pre  ministra vnútra bol v rámci medzirezortného pripomienkového konania zaslaný, povinne pripomienkujúcim subjektom formou bežného  postupu.

	Konkrétne vyhodnotenie pripomienkového konania je predložené podľa požadovanej štruktúry. Uplatnené pripomienky jednotlivých ústredných orgánov štátnej správy, prevažne formálneho charakteru a jazykovej úpravy, boli podľa priloženého zdôvodnenia akceptované        a zapracované do konečného znenia návrhu. 

	Pripomienky nepredložili Ministerstvo zahraničných vecí Slovenskej republiky                 a Ministerstvo pre správu a privatizáciu národného majetku Slovenskej republiky, čo považujeme za súhlas s  obsahom materiálu v zmysle čl. 9 ods. (6) Legislatívnych pravidiel vlády Slovenskej republiky, schválených uznesením vlády SR č. 241/1997,  v znení uznesenia vlády SR                č. 1118/1999  a uznesenia vlády SR č. 1130/2001.

	Po stanovenom termíne predložilo pripomienku Ministerstvo financií Slovenskej republiky. Obsahovo bola zameraná na nesúhlas zodpovednosti ministra financií Slovenskej republiky za realizáciu úlohy B.2 návrhu uznesenia a zadanie tejto úlohy do zodpovednosti ministra vnútra Slovenskej republiky.

Napriek skutočnostiam, že  zo strany Ministerstva financií Slovenskej republiky   sa v tomto prípade nejednalo o zásadnú pripomienku a doručená bola po stanovenom termíne ukončenia pripomienkového konania, Ministerstvo vnútra Slovenskej republiky iniciovalo dohodovacie konanie,  za účelom dosiahnutia dohody.

Uplatnená pripomienka nemohla byť zapracovaná, z dôvodu, že deklarovaný súhlas Ministerstva financií Slovenskej republiky zo zrušením úlohy C. 2 pre ministra vnútra SR z uznesenia vlády SR č. 169 zo dňa 21. 2. 2001 bol v rozpore s požiadavkou,  aby sa opätovne vrátila do zodpovednosti ministra vnútra SR podľa bodu B. 2 návrhu uznesenia k tomuto materiálu, nakoľko bola obsahovo  totožná. Naviac úlohu stanovenú bodom    B. 2 návrhu uznesenia, môže doriešiť z dôvodov uvádzaných v predkladacej správe Ministerstvo financií Slovenskej republiky, ako subjekt, ktorý súhlasil a následne akceptoval  výšku  odpisu z účtov zadlženosti Slovenskými aerolíniami, a.s. a bez stanoviska Ministerstva vnútra Slovenskej republiky, ako odberateľa tovaru.

Dohodovacie konanie sa uskutočnilo dňa 17. 3. 2003 na úrovni riaditeľov odborov, v odbornej pôsobnosti ktorých sa predmetná problematika v jednotlivých rezortoch zabezpečuje. Výsledkom uvedeného pracovného rokovania bola dohoda, že do  úlohy B. 2 návrhu uznesenia sa  zapracuje spolupráca Ministerstva vnútra Slovenskej republiky. V zmysle uvedenej dohody bol návrh uznesenia upravený.  

	Návrh materiálu sa na rokovanie vlády Slovenskej republiky predkladá bez rozporov.  

Spôsob pripomienkového konania: bežný/zjednodušený/skrátený postup - dôvod :  bežný  postup  –  13. 2. 2003   -   26. 2. 2003
                                                                                Zoznam oslovených subjektov :  podpredseda  vlády SR, Úrad vlády  SR, MDPaT SR, MO SR,
                                                                                                                                     MZV SR, MH SR, MF SR, MK SR, MŠ SR, MZ SR, MS SR,
                                                                                                                                     MSaPNM, MVaRR SR, MPSVaR SR,  MP SR,   MŽP SR
                                                                                    Počet oslovených subjektov :  16
                                                                               Zaslali do stanoveného termínu : 13
                                                                                                    Zaslali po termíne :   1  MF SR 
                                                                                                       Vôbec nezaslali  :   2  MZV SR, MSaPNM nezaslanie =súhlas čl.9 ods.(6) 
                                                                                                                                           Legislatívnych pravidiel vlády SR
                                                                        Subjekty, ktoré nemali pripomienky : 14 
                                                                                Počet vznesených pripomienok :   5 Úrad vlády SR- 4, MF SR - 1  (vyhodnotenie v tabuľke)
                                                                                                Počet akceptovaných :   4
                                                                                            Počet neakceptovaných :   1
                                                                Z toho počet zásadných - ktoré subjekty  :   --
               Rozporové  konanie  ( s kým, kedy, na akej úrovni, s akým výsledkom) :   --
                                                                             Počet odstránených pripomienok :   --
                                                                         Počet neodstránených pripomienok :   --                                                                                                                                

  REZORT	PRIPOMIENKA	TYP	VYH.	      SPSOB  VYHODNOTENIA	
Sekcia kontroly Úradu vlády SR	1. Doplniť prílohy uvedené v bode 3 obalu materiálu.

2. V predkladacej správe upresniť názov právneho predpisu.
3.  V časti  A.2. uznesenia  pred   bodkočiarku   vložiť   text
      a č. 103/009.

4.  V ukladacej časti B uznesenia doplniť termíny plnenia.
	O

O
O

O	A

A
N

A	Prílohy, ako súčasť predkladaného materiálu boli doplnené.
Názov právneho predpisu upresnený.
Pripomienka neakceptovaná. Kontrakt     č. 103/009 sa týka zodpovednosti ministra MDPT SR.
Termíny plnenia do ukladacej časti B uznesenia boli doplnené.	

REZORT	PRIPOMIENKA	TYP	VYH.	SPOSOB  VYHODNOTENIA
	
MF SR	1. Nesúhlas zodpovednosti ministra  financií SR s úlohou B. 2
    návrhu uznesenia a zadanie  tejto  úlohy  do  zodpovednosti
    ministra  vnútra SR	O	A	Pripomienka bola predmetom dohodovavcieho konania. Výsledok konania je   uvedený v samostatnej časti vyhodnotenia